GiliGold/VAD_KnessetCorpus huggingface dataset:
איילת נחמיאס ורבין: בוא לא נדבר על מכסות – כן.
יואל חסון: כן, הצעה רגילה.
דוד ביטן: מאחר שהיא תועבר להצעה רגילה, אני רוצה להפנות את תשומת לב הנשיאות - - -
ירדנה מלר-הורוביץ: עכשיו אני רוצה להגיד: אני נורא שמחה, ולא ידעתי על זה, זה נושא קלאסי להצעה רגילה – עשר דקות לעלות, לנמק, לדבר על מדיניות החיסונים.
יואל חסון: כן, זה הרבה יותר טוב לך הצעה רגילה.
יואל חסון: אם נתנו לך מכסה, זה הכי טוב.
דוד ביטן: תכתבי ככה: להפנות את תשומת לב הנשיאות, שארבע מחמש הבקשות שאושרו אינן דחופות ומתאימות לדיון רגיל.
יואל חסון: לא, אז אתייחס לדברים שלך.
דוד ביטן: תתייחס למה שאתה רוצה.
יואל חסון: אדוני, תקשיב, אני רוצה שתדע - -
דוד ביטן: ארבע לא דחופות בכלל.
יואל חסון: - - קודם כול, דעתך היא כמובן מכובדת.
יואל חסון: אבל צריך להבין שאי-אפשר להגיד בלי לדעת את התמונה הכוללת.
דוד ביטן: מה התמונה הכוללת?
יואל חסון: אגיד לך מה התמונה הכוללת.
יואל חסון: בנשיאות מסתכלים – קודם כול, אתה לא רואה מה הגישו מול זה, זה לא מופיע לך, מה היו ההצעות האחרות.
דוד ביטן: אף אחד מאלה שאושר הם לא – חוץ מאחד.
יואל חסון: מה שמופיע כאן, בעיני הנשיאות, ביחס למה שהונח, הוא דחוף וחשוב.
דוד ביטן: זאת דעתי, שאף אחד מהם לא חשוב.
יואל חסון: ואתה צריך להבין, יושב יושב-ראש הכנסת, סגני היושב-ראש, והם מגיעים למסקנה.
דוד ביטן: אף אחד מהם לא חשוב.
יואל חסון: המלצה של דרגי המקצוע.
דוד ביטן: אף אחד מהם.
דוד ביטן: אני יכול לקרוא לך את זה: התוכנית להקמת גן לאומי בחוף פלמ"חים – זה ארבע שנים מדסקסים, אז מה דחוף פתאום?
יואל חסון: בסדר, אבל יש כרגע על הפרק - - -
דוד ביטן: המשך פעילות בתי-החולים הפסיכיאטריים הפרטיים – לא דחוף.
דוד ביטן: מתקפת ה-BDS נמשכת ומתעצמת – לא דחוף.
דוד ביטן: קמפיין עידוד ההימורים של מפעל הפיס – זה אולי.
דוד ביטן: אז תכתבי: שתיים מתוך חמש, זה הכול.
דוד ביטן: מה, באמת, מה דחוף פה?
דוד ביטן: אז עושים הסכמים פוליטיים – זה בסדר.
דוד ביטן: וכשזה בא לפה לערעור, מתחילים להגיד לי: אל תלך נגד הנשיאות.
דוד ביטן: די, כמה אפשר כבר לסבול את הטענות האלה?
איילת נחמיאס ורבין: יואל, יש פה איזושהי, אני אומרת לך את זה בתור ה-veteran, שאתה אולי רואה דברים שאני עוד לא מצליחה לראות אותם, כמו למשל מה קלאסי נניח להצעה רגילה ומה קלאסי - - - כי אני אומרת לכם, אני שלושה שבועות הולכת עם הדבר הזה, וכל הזמן, אתה יודע, מחכה.
איילת נחמיאס ורבין: חיכיתי עד שאמרתי: רגע רגע, חברים, זה כבר נהיה דחוף.
איילת נחמיאס ורבין: עכשיו, באמת יש פה דילמה.
איילת נחמיאס ורבין: מה שאני אוהבת באופן שבו ביטן מסתכל על זה, זה שהוא אומר: רגע, בואו ננסה להבין באמת מה ראתה הנשיאות.
איילת נחמיאס ורבין: הוא לא אומר: אני חושב, הוא אומר: מה ראתה הנשיאות.
איילת נחמיאס ורבין: אז אני מסכימה אתך שאנחנו לא רואים איזה הצעות לסדר אחרות הוגשו, זה כמובן לא מייצר לך את ה-benchmark הנכון.
איילת נחמיאס ורבין: אבל גם אני לפעמים מנסה להבין כשנדחות לי.
איילת נחמיאס ורבין: הרי זו פעם ראשונה – סליחה, פעם שנייה – מהרגע שנכנסתי לכנסת שהגשתי ערעור בכלל.
ירדנה מלר-הורוביץ: שאלת את הנציגים שלך בנשיאות איך היה הדיון שמה?
ירדנה מלר-הורוביץ: מה עוד היה על סדר-היום?
איילת נחמיאס ורבין: כן, אבל אני מוכרחה להגיד שלא תמיד אני מצליחה להבין, ירדנה.
ירדנה מלר-הורוביץ: עכשיו, יושבים שם נציגי ממשלה, יושב היועץ המשפטי, יושבים אנשים שיש להם איזשהו ניסיון פרלמנטרי בבואם לקבוע - - -
איילת נחמיאס ורבין: בטוח.
דוד ביטן: אז מה דחוף?
דוד ביטן: תסבירי לי.
דוד ביטן: מה דחוף?
דוד ביטן: זה סיכומים פוליטיים, אין שום דחיפות.
יואל חסון: לא נכון - - -
דוד ביטן: עזוב אותך, ראיתי - - -
ירדנה מלר-הורוביץ: דוד, מכיוון שאני לא באה מהפן הפוליטי - - -
דוד ביטן: בוא, אני גם יודע לתת ביקורת.
דוד ביטן: אם אני מאשר איזה ערעור, באים אלי בטענות למה אני פוגע בנשיאות.
דוד ביטן: אז אני אומר לך שמתוך החמש האלה שלוש זה פוליטי ואין להם שום דחיפות, וזה סיכום פוליטי מקובל עלי.
דוד ביטן: אין לי בעיה, מקובל עלי שיהיו סיכומים פוליטיים.
יואל חסון: אפשר להגיד משהו?
דוד ביטן: אבל עדיין, אתם גם כן על הראש של האנשים.
יואל חסון: עכשיו, תן לי להגיד לך משהו.
יואל חסון: עכשיו תן לי להגיד לך משהו.
דוד ביטן: אז אל תבואו בטענות לוועדת הכנסת.
דוד ביטן: נמאס לי כבר מהעניין הזה.
דוד ביטן: אני לא מספיק לאשר, אלברט על הראש שלי.
דוד ביטן: אני מסתכל, אם הבן-אדם צודק, מאוד צודק – אם הוא צודק לא מאוד, אני גם לא מאשר.
דוד ביטן: אם הוא צודק מאוד, אני מאשר.
דוד ביטן: מה הלחץ?
דוד ביטן: כל היום מבלבלים לי את המוח על העניין הזה.
איילת נחמיאס ורבין: יואל, הרי ישבנו בערעורים.
איילת נחמיאס ורבין: ישבנו פה בערעורים.
דוד ביטן: לי זה נמאס, אני אומר לך את האמת.
דוד ביטן: ויותר זה לא יהיה.
דוד ביטן: אמרתי לו: אני יותר לא מתייעץ עם היושב-ראש על שום דבר בערעורים, אחליט מה שאני מבין.
דוד ביטן: אם יהיה לי רוב, אעביר את זה.
דוד ביטן: לי נמאס מהעניין הזה, אני אומר לכם את האמת.
יואל חסון: רגע רגע, הישיבה עוד מתקיימת.
דוד ביטן: מה זה השטויות האלה?
דוד ביטן: סגרנו את הישיבה.
יואל חסון: רגע, אבל שב.
דוד ביטן: די כבר, מספיק.
ירדנה מלר-הורוביץ: אבל למה אתה מתעצבן?
דוד ביטן: כי זה מעצבן אותי.
יואל חסון: אבל זה לא שווה את האנרגיה, דוד.
דוד ביטן: כל היום באים, מדברים אתי על כבוד היושב-ראש.
דוד ביטן: כמה אפשר לדון על כבוד היושב-ראש?
דוד ביטן: מה, אנחנו פה מתעסקים בכבוד רק?
דוד ביטן: מה, אין כבוד ליושב-ראש הוועדה?
דוד ביטן: אין כבוד לחברי הוועדה?
איילת נחמיאס ורבין: רגע רגע, דוד.
יואל חסון: תני לי רגע.
יואל חסון: לא, די.
יואל חסון: אבל שנייה.
דוד ביטן: כולנו חברי כנסת, עם כל הכבוד ליושב-ראש ועם כל הכבוד לחברי הנשיאות.
דוד ביטן: כולנו חברי כנסת שווים בין שווים.
איילת נחמיאס ורבין: יואל, תסגור את הפרוטוקול.
דוד ביטן: ומספיק כבר עם זה.
איילת נחמיאס ורבין: יואל, בשבילו, תסגרו את הפרוטוקול.
איילת נחמיאס ורבין: זה פשוט לא - - -
יואל חסון: אני לא סוגר שום פרוטוקול.
דוד ביטן: די, אני כבר מתעצבן מהעניין הזה.
איילת נחמיאס ורבין: דוד, רגע.
יואל חסון: טוב, אפשר לבקש ממך - - -
דוד ביטן: אם הייתי רואה חמש הצעות לסדר דחופות ביותר – מבין את השיקול.
דוד ביטן: אין פה, הדחופות הן בקושי דחופות.
דוד ביטן: אז מה העניין הזה?
יואל חסון: אדוני, אני קודם כול מתחיל לחשוב עוד מעט שהערעור פה אפילו יותר דרמטי מהערעור שיש בית לידינו, בית-המשפט העליון.
דוד ביטן: לא דרמטי בכלל.
יואל חסון: אז בוא נרגע.
יואל חסון: זה לא הערעור של היום.
דוד ביטן: בחייך, עם כל הכבוד לנשיאות, היא שוקלת שיקולים פוליטיים.
דוד ביטן: זה יפה מאוד, אין לי בעיה עם זה.
יואל חסון: אבל תן לי רגע.
דוד ביטן: אבל מספיק לעשות מכולם כאילו הם לא יודעים על מה הם מדברים.
יואל חסון: אדוני, שתה מים או סודה.
יואל חסון: תן לי להגיד לך משפט.
יואל חסון: קודם כול, אני חייב להגיד בהערכה באמת שאני מעריך את הרצון שלך לעזור לחברי הכנסת, ולראות את הדברים בצורה מה שנקרא - -
איילת נחמיאס ורבין: עניינית.
יואל חסון: - - נקייה ועניינית.
יואל חסון: ואני מעריך את זה, באמת.
יואל חסון: לא זוכר יושב-ראש ועדת כנסת שיש לו כל כך הרבה אנרגיות שהוא מוכן להשקיע בבקשות של חברי כנסת.
יואל חסון: אז קודם כול, הערכתי אליך על זה.
יואל חסון: אבל דבר שני, מכיוון, אדוני, שאני מאחל לך בקדנציה הבאה להיות חבר אופוזיציה, ואני מייחל ומקווה לזה.
יואל חסון: כשתהיה חבר אופוזיציה, אדוני, אציע לך לבקש להיות סגן יושב-ראש הכנסת כחבר אופוזיציה.
יואל חסון: ואז תשב בנשיאות ותגלה דבר אחד, שדווקא הנשיאות זה המקום שבו אין מצלמות ולכן גם אין פוליטיקה, ויש ענייניות ויש דיון פתוח.
יואל חסון: ואני אומר לך באחריות, הייתי שם פעמיים, גם בתור סגן היו"ר וגם יו"ר קואליציה בעבר, אני אומר לך באמת: המקום היחיד בכנסת שעדיין עובד עניינית זאת הנשיאות.
דוד ביטן: וזה אומר שכל החלטה - - -
יואל חסון: לא אומר.
יואל חסון: לחלוטין.
דוד ביטן: מה העניין אז?
יואל חסון: אבל אני רוצה שתדע.
דוד ביטן: שמע, לא יעלה על הדעת שכל היום מבלבלים לי את המוח על העניין הזה.
יואל חסון: שנייה, אני רוצה אבל שתדע - - -
דוד ביטן: כאילו אני פוגע בכבוד הנשיאות.
יואל חסון: לא, אבל אמרת - - -
דוד ביטן: אני לא פוגע בשום דבר.
יואל חסון: לא עניין של כבוד.
דוד ביטן: יש לנו סמכות לדון בישיבה מעין שיפוטית.
איילת נחמיאס ורבין: זה מה שאמרתי.
יואל חסון: זה לא עניין של כבוד.
דוד ביטן: ואי-אפשר כל דבר קטן לעשות מזה עניין.
איילת נחמיאס ורבין: יש פה איזשהו עיוות.
דוד ביטן: סך הכול מתוך 100 ערעורים אנחנו מאשרים 10.
איילת נחמיאס ורבין: יש עיוות לא מכוון בין האינסטנציות.
דוד ביטן: די, יש גבול כבר, מספיק.
איילת נחמיאס ורבין: עכשיו, לפעמים, אני אומרת עוד פעם - - -
דוד ביטן: כל פעם אני פוגע בכבוד.
דוד ביטן: אני לא פוגע בכבוד של אף אחד.
דוד ביטן: אתמול אמרתי להם: עם כל הכבוד, ויטמין K זה לא החזרת השטחים וזה לא צריך להשפיע – אז מאשרים את הוויטמין K, אז מה?
דוד ביטן: אז בסוף: טוב, תן לנו להסתדר איתה בצורה אחרת.
דוד ביטן: מה, מכל דבר לעשות עניין?
איילת נחמיאס ורבין: לא, אבל רגע.
דוד ביטן: עלי זה לא מקובל לעשות עניין מכל דבר.
איילת נחמיאס ורבין: לא, אז כדי שאני - - -
דוד ביטן: צריך לדרוש להביא את הדברים בצורה הגיונית וזה הכול.
איילת נחמיאס ורבין: בתור נשוא הקטסטרופה - -
יואל חסון: איזה בלגן עשית מזה.
איילת נחמיאס ורבין: - - בתור נשוא הבלגן – כל מקום שאני מגיעה אני עושה בלגן.
דוד ביטן: שלא לדבר על זה שאתם בנשיאות – הנה אני אומר לך – אתם בנשיאות יושבים החבר'ה, הרי מותר להצטרף לכל הצעה, ואתם דואגים להצטרף לכל מיני הצעות.
יואל חסון: מה רע בזה?
דוד ביטן: לא רע בזה.
דוד ביטן: רק אתם לוקחים את זה ומדברים במליאה.
דוד ביטן: אני יכול גם על זה לדבר.
איילת נחמיאס ורבין: אז מצטרפים.
דוד ביטן: אתם יושבים בנשיאות, רואים שמסיעת הליכוד אין אף אחד, מצטרף מישהו לזה, יכול לדבר במליאה.
יואל חסון: לא, אבל לפעמים מצטרפים חברים אחרים.
דוד ביטן: אז מה, זה גם לא בסדר.
דוד ביטן: גם אני יודע - - -
ירדנה מלר-הורוביץ: אתה יודע מאיפה זה נולד?
ירדנה מלר-הורוביץ: אגיד לך היסטורית.
איילת נחמיאס ורבין: תקשיב רגע.
דוד ביטן: אז מה, זה בסדר?
דוד ביטן: שרוב חברי הנשיאות יושבים ומצטרפים?
ירדנה מלר-הורוביץ: רגע, שנייה, אגיד לך את ההיסטוריה, מאיפה זה נולד.
דוד ביטן: זאת הצעה טובה – מצטרף, זאת הצעה טובה – מצטרף.
ירדנה מלר-הורוביץ: לא, אבל אגיד לך מאיפה זה נולד.
דוד ביטן: אז אני לא בא בביקורת עליכם, אתם גם לא תבואו בביקורת עלי.
ירדנה מלר-הורוביץ: אגיד לך מאיפה זה נולד היסטורית.
ירדנה מלר-הורוביץ: כדי שבאמת, זה היה כבר לפני כך וכך כנסות, שלא ייווצר מצב שבנשיאות חבר נשיאות שיש לו הצעה דחופה מתחיל להיות מליץ יושר ולעשות חשבונות להצביע בעד הצבעה נדונה - - -
דוד ביטן: אז הוא מצטרף.
דוד ביטן: ואז יש לו זכות דיבור.
ירדנה מלר-הורוביץ: אז אמרו: אוקיי, חבר'ה, בואו, לא נחסום שור בדישו, בואו תאשרו עניינית.
ירדנה מלר-הורוביץ: יש מישהו שרוצה – שיצטרף.
דוד ביטן: תיקנתי את התקנות גם על הנושא של הצעה דחופה לסדר.
דוד ביטן: ויתרתי ליושב-ראש, אמרתי לו: אני מוותר, לא העליתי את זה למליאה.
דוד ביטן: אבל יש גבול.
דוד ביטן: בחייכם, מספיק.
דוד ביטן: אי-אפשר כל הזמן ללכת על הכבוד של הנשיאות.
דוד ביטן: די, מספיק, זה הגיע לי לפה, אני אומר לכם את האמת.
דוד ביטן: זה הגיע לי לפה.
ירדנה מלר-הורוביץ: בזה אני לא מתערבת.
ירדנה מלר-הורוביץ: אני לא מתערבת בפוליטיקה.
יואל חסון: אני חושב שאתה קצת מתייחס לזה בדרמטיות יתר, באמת.
איילת נחמיאס ורבין: רגע, אבל אני עשיתי את הבלגן.
דוד ביטן: עזוב, כל היום מבלבלים לי את המוח על זה.
דוד ביטן: אז פעם אחת קראו לי אפילו לשיחה עם לשכת ראש הממשלה על העניין הזה.
דוד ביטן: אם בן-אדם צודק מאוד, אז הוא צודק.
דוד ביטן: אז שאלתי: מה קרה?
דוד ביטן: אז הוא קיבל שלוש דקות במליאה.
דוד ביטן: נו, באמת, זה השפיע על סדר-היום במליאה?
דוד ביטן: יש איזשהו משהו מיוחד דרמטי בזה?
יואל חסון: שר מגיע ועונה.
איילת נחמיאס ורבין: יואל, אתה יודע משהו, סליחה, שמעתי אותך פה, חברי הטוב והאהוב, שמעתי אותך פה אומר: אז מה, אז יהיו שש הצעות לסדר.
איילת נחמיאס ורבין: סליחה, יואל, אתה לא יכול, תחליט באיזה צד של המקל אתה מחזיק, נשמה.
יואל חסון: אני כרגע בצד של הנשיאות.
איילת נחמיאס ורבין: אז אם אתה בצד של – סליחה, להגיד שיאשרו שש הצעות לסדר זה לא בצד של הנשיאות.
דוד ביטן: קראו לי לסדר.
דוד ביטן: בסוף הוכחתי להם - - -
יואל חסון: לא - - -
איילת נחמיאס ורבין: לא, אז, יואל, תקשיב.
איילת נחמיאס ורבין: צריך להבין שבסוף זה השולחן שלנו, זאת אומרת של חברי הכנסת מן השורה, שהצעות לסדר – ואני לא מנצלת את המעמד המיוחד שיש לי פה בוועדת כנסת, כאילו גם במובן הזה שאני חברה בוועדת הכנסת, לזה אני מתכוונת.
איילת נחמיאס ורבין: אני לא מנצלת את זה.
איילת נחמיאס ורבין: כשלא מאושרת לי הצעה לרוב אני אומרת – פה חשבתי שזה באמת עניין קריטי.
איילת נחמיאס ורבין: יכול להיות שזיהיתי לא נכון שמדובר בהצעה רגילה.
איילת נחמיאס ורבין: מקבלת את זה - - -
יואל חסון: לא, יכולת להשתמש בכלי הזה.
איילת נחמיאס ורבין: כן, שלא זיהיתי את זה כאלטרנטיבה – לא, אני לא חושבת שזה - - - אני חושבת שזה היה נכון לגמרי להצעה לסדר דחופה.
איילת נחמיאס ורבין: כיבדתי וקיבלתי את זה - - -
דוד ביטן: - - - נהיו אדומים.
דוד ביטן: קמו והלכו.
דוד ביטן: אמרו: לא, ביטן צודק.
דוד ביטן: אז הוא בסדר וזה לא בסדר, שזה בכלל יש לי - - -
יואל חסון: אני בכל אופן חושב שהדיון פה נסחף - - -
איילת נחמיאס ורבין: לא, בסדר, אבל אמרתי לך: אני תמיד עושה בלגן.
דוד ביטן: הם היו נגד.
דוד ביטן: אמרתי: בוא נבייש אותם במליאה.
איילת נחמיאס ורבין: את מי?
דוד ביטן: לא משנה, אני מסביר לה מה היה השיקול.
ירדנה מלר-הורוביץ: לא, הוא מסביר לי.
ירדנה מלר-הורוביץ: אני לא בפוליטיקה.
דוד ביטן: אז כל דבר הולכים על היושב-ראש - - - מתעסקים בכבוד היושב-ראש כל היום?
ירדנה מלר-הורוביץ: - - - להסביר את המדיניות.
יואל חסון: אדוני, יש היום ערעורים חשובים יותר, אז תשחרר אותנו.
דוד ביטן: איזה ערעורים?
איילת נחמיאס ורבין: די כבר, מאחורינו, חמוד, על מה אתה מדבר?
איילת נחמיאס ורבין: הוא נאם עכשיו נאום ניצחון לפי אמא שלי.
יואל חסון: נלך להתעדכן, נלך נראה מה קורה.
יואל חסון: נשמע מה אומרים אנשים.
איילת נחמיאס ורבין: ראית את זה?
ירדנה מלר-הורוביץ: לא, אבל שמעתי את זה: מעולם לא קיבלתי שוחד.
אברהם נגוסה: הצבעה אין, נכון?
ירדנה מלר-הורוביץ: אז הסתיים?
<אתי בן יוסף: היא הסירה - - - אין הצבעה.
אברהם נגוסה: עוד עשר דקות יש לי - - -
<אתי בן יוסף: סיימת את הישיבה?
יואל חסון: תסגרו את הישיבה.
דוד ביטן: נעלתי.
דוד ביטן: אני מבקש להודיע הודעה.
דוד ביטן: אני שמח שוועדת הכספים מתכוונת לקבל החלטה, בהסכמת השופטים ונשיא המדינה והאוצר, לקבל את יוזמת ועדת הכנסת להפחית אחוז מתוספת השכר שקשורה להשפעת עליית שכר המינימום על המדד.
דוד ביטן: זאת החלטה תקדימית שפעם ראשונה בהיסטוריה שופטים הסכימו לדבר כזה, וזה מוכיח שההחלטה צודקת ואי-אפשר לעמוד בפניה.
דוד ביטן: הצעת חוק לתיקון פקודת רופאי השיניים (פטור מבחינות).
דוד ביטן: למה רק על רופאי השיניים ולא על רופאים אחרים?
עודד פורר: זה יגיע גם לרופאים.
דוד ביטן: כשיהיו דיונים בוועדה, תעבירו את זה גם לרופאים, לאו דווקא לרופאי שיניים.
עודד פורר: בנושא של רופאים יש פטורים אחרים, שהם כבר קיימים.
עודד פורר: יש גם מדינות פטור.
אחמד טיבי: שבע מדינות.
אלי אלאלוף: לא כולל גרמניה, כי היא מפגרת.
עודד פורר: בכל מקרה, הסיפור הזה של פקודת רופאי השיניים מאפשר לשר להתקין תקנות שיאפשרו הכרה לרופאי שיניים מסוימים.
דוד ביטן: אבל אם אפשר להרחיב את המעגל, תרחיבו בוועדה.
אחמד טיבי: השאלה למה רופאי השיניים המסוימים.
אחמד טיבי: כל העולם התקשר אתמול, כולל אלה שלומדים בשנה האחרונה, ושאלו האם יש פטור או אין פטור.
אחמד טיבי: זה גרם לבלבול אדיר.
דוד ביטן: כי אין תקנות.
דוד ביטן: התקנות צריכות להיות באישור הוועדה.
עודד פורר: זה בסך הכול מאפשר לשר להתקין תקנות.
דוד ביטן: אבל אתם צריכים לדאוג שהתקנות יובאו לאישור הוועדה בכנסת, כדי שאפשר יהיה להשפיע על ההרכב.
דוד ביטן: לא רק השר.
עודד פורר: אני יכול לספר שיש מקצוע בצרפת של רופאים פודיאטורים, שב-2008 הממשלה החליטה שיתקינו תקנות ועדיין לא התקינו.
דוד ביטן: הבעיה היא פחות אלה שלומדים היום.
דוד ביטן: יש עולים חדשים שמגיעים, אחרי שהם עבדו 20 שנה במדינה מסוימת.
דוד ביטן: אם אני היום אצטרך לעבור את הבחינות של לשכת עורכי הדין, לא בטוח שאני אעבור אותן.
דוד ביטן: אומנם באופן מעשי אתה יותר טוב, אבל מבחינה עיונית אתה פחות טוב.
עודד פורר: זה צעד ראשון והוא מבורך, וצריך לזרז אותו.
דוד ביטן: אנחנו מעירים הערות לגבי הוועדה שתדון, כדי שתסתכלו על הדברים האלה כי זה חשוב.
דוד ביטן: הסכמנו על הקמת ועדה משותפת לוועדת העלייה ולוועדת העבודה והרווחה.
דוד ביטן: מכיוון שאנחנו משתדלים שכל הסיעות יהיו חברות, המינימום שאפשר בוועדות כאלה זה 14 חברים.
דוד ביטן: בסופו של דבר זאת לא בעיה, כי לא כל האנשים באים ואז אפשר לקיים דיון כמו שצריך.
דוד ביטן: הבנתי מיושב-ראש הוועדה והרווחה שהוויכוח הוא בראשות איזו ועדה תהיה הוועדה המשותפת, ועדת העלייה או ועדת העבודה והרווחה.
דוד ביטן: סברתי שמכיוון שמדובר בעולים, שזאת צריכה להיות ועדת העלייה.
דוד ביטן: חבר הכנסת אלאלוף אומר שזה צריך להיות בראשות הוועדה שלו, ועדת העבודה והרווחה.
דוד ביטן: נעזוב לרגע את היושב-ראש ונציג את הרכב הוועדה המשותפת בת 14 חברים, שבעה מכל ועדה.
דוד ביטן: הלכנו לפי הרכב הסיעות, ואז מינינו לפי הסיעות.
דוד ביטן: זאת ההצעה שלנו.
דוד ביטן: ועדת העלייה מונה רק שמונה חברים, כך שאם אני עושה שבעה מכל ועדה, זה כמעט כל הוועדה.
דוד ביטן: החברים מטעם ועדת העלייה והקליטה הם: אברהם נגוסה, ליכוד; יצחק וקנין, ש"ס; מוטי יוגב, הבית היהודי; טלי פלוסקוב, כולנו; קסניה סבטלובה, המחנה הציוני; יואל רזבוזוב, יש עתיד; סופה לנדבר, ישראל ביתנו.
דוד ביטן: החברים מטעם ועדת העבודה והרווחה הם: נורית קורן, ישראל אייכלר, שולי מועלם-רפאלי, אלי אלאלוף, מיכל בירן, ג'מאל זחאלקה ואילן גילאון.
דוד ביטן: האם ההרכב הזה מקובל?
דוד ביטן: האם יש הערות?
עודד פורר: לא יכולים להיות חברים שהם לא חברי הוועדות האלה?
דוד ביטן: לכל הסיעות יש נציגים.
דוד ביטן: לליכוד שני נציגים, לש"ס נציג אחד, ליהדות התורה אחד, לבית היהודי שניים – בגלל הבעיה של הוועדות נתתי להם שניים – לכולנו שניים, למחנה הציוני שניים, לרשימה המשותפת אחד, למרצ אחד, לישראל ביתנו אחד וליש עתיד אחד.
דוד ביטן: צריך להחליט מאיזו ועדה יהיה היושב-ראש.
אלי אלאלוף: זאת לא בעיה של יושב-ראש, אלא שני יושבי-ראש לוועדה המשותפת.
אלי אלאלוף: עד עכשיו הטיפול בכל הנושא שקשור למקצועות הבריאות ונושא הבריאות בכלל הוא באחריות ועדת העבודה והרווחה והבריאות.
אלי אלאלוף: לכן ההובלה על-ידי הצוות של הבריאות היא עניין מרכזי.
אלי אלאלוף: לא נתחיל עכשיו ללמוד את הטכניקות.
אלי אלאלוף: ההחלטות שיתקבלו הן בשם שתי הוועדות.
אלי אלאלוף: אני שומע פה הערות בשאלה למה לא במקצועות האחרים, שזאת שאלה שנראית טבעית.
דוד ביטן: בוועדה עצמה אפשר לשנות את הנוסח של החוק.
דוד ביטן: אם יהיה משהו חדש, תעבירו אלי ואני אעצור את זה.
אלי אלאלוף: אם היום נעצור עד שנסדר את כל מקצועות הבריאות, אנחנו נעכב החלטה היסטורית דווקא בנושא רופאי השיניים, וזה ישמש לנו תקדים להחיל את זה על המקצועות האחרים.
אלי אלאלוף: אני בעד שתאפשרו.
אלי אלאלוף: זאת המלצה מצוינת של השר ליצמן והצוות שעובד אתו בדברים האלה, ולכן אני בעד שנעבור כרגע על רפואת השיניים.
אלי אלאלוף: תבינו, ההחלטה היא לא פשוטה.
אלי אלאלוף: יש פה מבחנים, יש מבחן תיאורטי, מבחן מעשי, וכל זה הוא לדעתי מיותר.
דוד ביטן: אני חוזר ואומר שהוועדה לא חייבת באופן גורף, אבל היא יכולה לשקול גם מקצועות נוספים ולהכניס אותם לתוך החוק בהליך תיקון חקיקה של הוועדה.
דוד ביטן: אם משרדים או אחרים יגידו משהו חדש, זה יבוא אלינו לדיון ואנחנו נדחה את הבקשה של משהו חדש.
דוד ביטן: אז אל תהיה מודאג, תעשה את העבודה שלך בעניין הזה.
עודד פורר: התיקון הזה הוא קריטי.
עודד פורר: זה בסך הכול לתת לשר הבריאות את הסמכות להתקין תקנות.
דוד ביטן: הבנתי את העניין.
דוד ביטן: אבל אם אתה מוסיף עוד מקצוע, אז תתקן תקנות גם על המקצוע הזה.
אלעזר שטרן: למה רופאי שיניים דווקא?
עודד פורר: כי במקומות אחרים יש פתרונות.
דוד ביטן: אני לא ראיתי.
דוד ביטן: אני יודע שעולה חדש מצרפת, שהייתה לו קליניקה בצרפת, הגיע לארץ ולא הצליח לעבור את הבחינה וחזר לצרפת.
דוד ביטן: אנחנו אומרים לך שתחשוב על זה ותשקול, הרי זאת הוועדה.
דוד ביטן: בוועדה אפשר לעשות תיקוני חקיקה.
דוד ביטן: מה שנכנס לא יוצא אותו דבר.
דוד ביטן: תשקול להרחיב את העניין הזה.
דוד ביטן: זו גם העמדה של החברים.
דוד ביטן: ואל תדאג, אנחנו נדחה את הבקשה למשהו חדש.
דוד ביטן: חבר הכנסת נגוסה, מה אתה אומר לגבי ראשות הוועדה?
אברהם נגוסה: ביום שני הסכמנו שתהיה ועדה משותפת, בגלל שמדובר פה בעולים.
אברהם נגוסה: אני חושב שזה טבעי מאוד, בגלל שאנחנו מדברים על עולים, שאנחנו נטפל בשיתוף פעולה בראשות ועדת העלייה והקליטה.
דוד ביטן: אתם חברים בוועדה.
דוד ביטן: מי יהיה יושב-ראש הוועדה?
דוד ביטן: חבר הכנסת אלאלוף אומר שזה נושא של בריאות.
דוד ביטן: היועצת המשפטית אומרת שלא מדובר רק בעולים.
דוד ביטן: דבר שני, הצוות שלו יותר משופשף בעניין הזה.
אברהם נגוסה: היועצים המשפטיים של הוועדה גם משופשפים בנושא.
דוד ביטן: בעניין הזה אני חושב שכדאי לוותר.
דוד ביטן: יש היגיון בזה.
דוד ביטן: אם כך, יושב-ראש הוועדה יהיה מר אלי אלאלוף, אבל זו הוועדה המשותפת.
אלעזר שטרן: ההמלצות האלה ייושמו?
אלעזר שטרן: ועדת אלאלוף זו בעיה עם היישום.
אלי אלאלוף: אפילו שיש קצת אמת בהומור, הפעם טעית.
אלי אלאלוף: תודו שלא הצלחתם כמו שהצלחנו עכשיו.
דוד ביטן: אלאלוף, אני מבקש ממך להרחיב את המעגל של החוק הזה.
דוד ביטן: אל תפחד מאף אחד.
דוד ביטן: דרך אגב, מי שהוביל את העניין בחוק הזה זה משרד הקליטה, לא משרד הבריאות.
דוד ביטן: אבל אנחנו נלך לקראתך בעניין הזה.
אברהם נגוסה: אדוני היושב-ראש, הדאגה שלי היא שהוא מאוד עמוס.
אברהם נגוסה: הנושא הזה יידחה.
אברהם נגוסה: אצלנו אנחנו נותנים לזה עדיפות.
אברהם נגוסה: אני גם חבר ועדה.
אלי אלאלוף: מאותן סיבות שאתה רוצה לעשות את זה מוקדם, גם אנחנו רוצים.
אלי אלאלוף: אנחנו יושבים עם האנשים וכואב לנו.
אלי אלאלוף: לא רק חזרו לצרפת, גם התאבדו.
אלי אלאלוף: אז האמן לי שהנושא הוא מספיק בהול.
דוד ביטן: אולי נמנה את יושב-ראש ועדת הכנסת ליושב-ראש הוועדה המשותפת.
אלעזר שטרן: זה הכי טוב.
דוד ביטן: אבל אני לא חבר באף ועדה, אז אני לא יכול להיות.
דוד ביטן: גם אם ארצה אני לא יכול להיות.
אלעזר שטרן: מרוב שיש לכם שרים וסגני שרים, אין מי שיעשה את העבודה.
אלעזר שטרן: אגיד לך מה אני מציע.
אלעזר שטרן: הרי דובר פה על הזמן מול המקצוענות, וחבר הכנסת אלאלוף אומר שהוא עושה את זה מהר.
אלעזר שטרן: אני מציע להגיד חודשיים, ואם לא יהיה עוד חודשיים יעבור לשם.
דוד ביטן: לא מקובל.
דוד ביטן: צריך לכבד את היושב-ראש.
אלעזר שטרן: רק לתקציב המדינה אפשר לתת זמן?
איילת נחמיאס ורבין: אין לי בעיה לתת זמן, אבל לא זאת הדרך.
דוד ביטן: היושב-ראש גם רוצה לקדם את זה.
דוד ביטן: אנחנו מבקשים שהליך החקיקה הזה יסתיים תוך 60 יום.
דוד ביטן: זה מקובל עליך?
אלי אלאלוף: כולל קריאה שנייה ושלישית.
אלי אלאלוף: אני בעד.
דוד ביטן: מי בעד כל מה שאמרנו, הרכב הוועדה, יושב-ראש הוועדה ו-60 הימים?
דוד ביטן: אנחנו עוברים לקביעת ועדה לדיון בהצעת החוק לתיקון פקודת הסטטיסטיקה.
ישראל אייכלר: אדוני היושב-ראש, הצעת החוק היא להסדיר את הסנקציה הפלילית לפקודת הסטטיסטיקה.
דוד ביטן: למה, החרדים לא עונים אף פעם לסטטיסטיקה?
ישראל אייכלר: הם עונים, ויפה.
ישראל אייכלר: זה בא מהוועדה לפניות הציבור, כי אנשים פנו.
ישראל אייכלר: מדובר באנשים קשישים או חרדתיים, שנורא מפחדים שייכנסו להם לתוך הארנק.
ישראל אייכלר: אני זוכר סבתא פולנייה, שבזמן שהיא הייתה מוציאה מהארנק שקל, היא הייתה מסתובבת שאף אחד לא יראה מה יש לה בארנק.
ישראל אייכלר: הייתה לה בסך הכול כרטיסייה.
ישראל אייכלר: יש אנשים שפוחדים מזה.
דוד ביטן: איזו ועדה אתה רוצה?
ישראל אייכלר: הוועדה לפניות הציבור.
דוד ביטן: מה אמרו במליאה?
דוד ביטן: למה זה מגיע אלינו בכלל?
ישראל אייכלר: אמרו ועדת חוקה.
<ארבל אסטרחן: זה שייך לוועדת חוקה.
דוד ביטן: אבל מכיוון שהמציע הוא אייכלר והוא יושב-ראש הוועדה, אז עדיף שהוא יקדם את זה.
ישראל אייכלר: ועדת החוקה עסוקה מאוד.
דוד ביטן: מי בעד להעביר את זה לוועדה לפניות הציבור?
<ארבל אסטרחן: זו ועדה שלא מעבירים אליה חקיקה, כי היא לא ועדה נושאית.
דוד ביטן: אז הנה, עכשיו היא נהייתה ועדה נושאית לצורך העניין.
אלעזר שטרן: סליחה, אני רוצה לשמוע את היועצת המשפטית.
דוד ביטן: עזוב, נו.
אלעזר שטרן: נשמע את היועצת המשפטית.
דוד ביטן: היא אמרה שזאת לא ועדה שמעבירים אליה בדרך כלל.
אלעזר שטרן: לא בדרך כלל.
אלעזר שטרן: שנייה, בואו נשמע.
דוד ביטן: ועדה לפניות הציבור.
דוד ביטן: רוצים הצבעה חוזרת?
אלעזר שטרן: רגע, אבל לא שמענו.
דוד ביטן: היא אמרה שבדרך כלל לא מעבירים לוועדה הזאת.
אלעזר שטרן: אבל אפשר או אי-אפשר?
<ארבל אסטרחן: פורמאלית אפשר, אבל הנושא לא מצוי בסמכות הוועדה הזאת.
דוד ביטן: ודאי שאפשר.
דוד ביטן: אתה לא סומך עלי?
דוד ביטן: אז סמכות ועדת הכנסת להחליט על זה, זה הכול.
דוד ביטן: כל הכבוד, הייתי צריך נמנע אחד בעניין הזה.
ישראל אייכלר: זה שהוא לא היה נגד זה יפה.
דוד ביטן: הנושא יעבור לוועדה לפניות הציבור.
דוד ביטן: הוועדה לפניות הציבור המליצה על זה, יושב-ראש הוועדה – זה חוק שלו, הוא יקדם את זה מהר ונגמור את העניין.
דוד ביטן: עם כל הכבוד לוועדת החוקה, יש לה אלף חוקים, שתדון בהם.
<ארבל אסטרחן: יש לה סמכויות רבות, תשנו את הסמכויות.
דוד ביטן: אני לא רוצה לשנות כלום.
דוד ביטן: אני יכול להעביר לאן שאני רוצה.
דוד ביטן: הצעה לסדר-היום בנושא: אישור כריית פוספטים בשדה בריר והפגיעה הצפויה בתושבי ערד והסביבה, של חבר הכנסת עודד פורר, אליעזר מוזס, דב חנין, תמר זנדברג, טלי פלוסקוב ויחיאל חיליק בר.
דוד ביטן: כל כך הרבה חברי כנסת על הצעה לסדר אחת?
דוד ביטן: הפוספטים חשובים פה?
אלי אלאלוף: 200 מיליון דולר למדינה.
עודד פורר: זה לא הפוספטים, זה הבריאות של תושבי ערד חשובה.
עודד פורר: אנחנו ביקשנו להעביר את זה לוועדת הכלכלה.
עודד פורר: הרוב ביקשו כלכלה, אבל חבר הכנסת טיבי ביקש בריאות, ואז גם מישהו ביקש פנים.
עודד פורר: ולכן זה הגיע לפה.
עודד פורר: אנחנו ביקשנו את ועדת הכלכלה.
עודד פורר: לכן זה הגיע לפה.
דוד ביטן: כל המציעים ביקשו כלכלה?
דוד ביטן: מי בעד ועדת הכלכלה?
דוד ביטן: נמנעים – 1 ההצעה להעביר את הנושא לדיון בוועדת הכלכלה נתקבלה.
דוד ביטן: יושב-ראש ועדת העבודה והרווחה נמנע.
אלי אלאלוף: כי זה היה דיון - - -
דוד ביטן: אז בואו נחזור חזרה להחלטה מי יהיה היושב-ראש של הוועדה המשותפת.
אלעזר שטרן: מרכז הליכוד נגמר אתמול.
דוד ביטן: יש לנו עוד ועדה לפי חוק שירות לאומי אזרחי, התשע"ד-2014.
דוד ביטן: השר ביקש מאתנו להקים ועדה בהתאם לחוק, ועדה מוועדות הכנסת, כפי שתקבע ועדת הכנסת לעניין זה.
<ארבל אסטרחן: לא קבעו בחוק איזו ועדה.
דוד ביטן: לא קבעו איזו ועדה.
דוד ביטן: ביקשו מאתנו לעשות את זה כוועדה משותפת לוועדת החוץ והביטחון ולוועדת העבודה והרווחה.
דוד ביטן: בעניין הזה צריך לעשות רביזיה אמיתית, כיוון שיש כל מיני עמותות שהפרשנות של המשנה ליועצת המשפטית לממשלה, שנותנת פרשנות רחבה מדי מי יכול לקבל שירות לאומי.
דוד ביטן: בסופו של דבר גם היא אומרת שהפרשנות הזאת גדולה, ואם הקריטריונים יצומצמו אז גם הם לא יקבלו.
דוד ביטן: אין שום היגיון שלעמותות כמו "בצלם" יש תקנים לשירות לאומי.
דוד ביטן: שירות לאומי מיועד לדברים אחרים, אבל לא לדברים האלה.
דוד ביטן: אבל זה כהערת אגב שלי.
<יואב ארבל: מדובר על החוק שמסדיר את המסלול החרדי, שעבר במסגרת מתווה השוויון בנטל.
<יואב ארבל: השר אריאל, שהוא השר האחראי על השירות, ביקש.
דוד ביטן: רק על המסלול החרדי?
דוד ביטן: אולי נשלח חרדים ל"בצלם".
דוד ביטן: זה באמת רעיון טוב.
<יואב ארבל: השר ביקש שזה יועבר לוועדת העבודה, הרווחה והבריאות, מכיוון שמסורתית - - -
דוד ביטן: אבל הקמנו ועדה.
דוד ביטן: מי ביקש להקים ועדה משותפת?